open-index/open-wikipedia-markdown huggingface dataset:
এনডিভা নারীদের চলচ্চিত্র উৎসব

**এনডিভা নারীদের চলচ্চিত্র উৎসব** () (**এনডব্লিউএফএফ**) হল নারী চলচ্চিত্র নির্মাতা এবং দর্শকদের একটি আফ্রিকান চলচ্চিত্র উৎসব, যা ২০১৭ সালে ঘানার আক্রায় প্রতিষ্ঠিত হয়।  এনডব্লিউএফএফ-এর প্রতিষ্ঠাতা এবং নির্বাহী পরিচালক আসিয়ে তামাকলো। 

প্রথম এনডব্লিউএফএফ, আফ্রিকান নারী চলচ্চিত্র নির্মাতা এবং আফ্রিকান বংশোদ্ভূত মহিলাদের লক্ষ্য করে, ১-৩ নভেম্বর ২০১৭ পর্যন্ত চলে।  ১-৩ নভেম্বর ২০১৮ তে অনুষ্ঠিত দ্বিতীয় এনডব্লিউএফএফ এর পরিধি বিশ্বব্যাপী নারী চলচ্চিত্র নির্মাতাদের অন্তর্ভুক্ত করার জন্য প্রশস্ত করা হয়েছিল।  উদ্বোধনী চলচ্চিত্রটি ইনেস এশুনের *দ্য লাইফ অফ এস্টেবান* এবং সমাপনী চলচ্চিত্রটি ছিল শার্লি ফ্রিম্পং মানসোর *আলু পোটাহটো*।

## আরো দেখুন

* নারীদের চলচ্চিত্র উৎসবের তালিকা

## তথ্যসূত্র

## বহিঃসংযোগ

* এনডিভা মহিলা চলচ্চিত্র উৎসব 

বিষয়শ্রেণী:২০১৭-এ প্রতিষ্ঠিত চলচ্চিত্র উৎসব
বিষয়শ্রেণী:২০১৭-এ ঘানায় প্রতিষ্ঠিত
বিষয়শ্রেণী:ঘানার চলচ্চিত্র উৎসব
বিষয়শ্রেণী:নারীদের চলচ্চিত্র উৎসব
বিষয়শ্রেণী:আক্রা
দ্য জ্যাকসন সান

***দ্য জ্যাকসন সান*** হল জ্যাকসন, টেনেসি থেকে প্রকাশিত একটি দৈনিক সংবাদপত্র এবং এটি পশ্চিম টেনেসির অন্যতম প্রধান সংবাদপত্র, যা ১৩টি কাউন্টিতে বিতরণ করা হয়। সংবাদপত্রটি গ্যানেটের মালিকানাধীন। এর ইতিহাস ১৫০ বছরেরও বেশি সময় আগের।

## তথ্যসূত্র

## বহিঃসংযোগ
* 
* দাপ্তরিক মোবাইল ওয়েবসাইট

বিষয়শ্রেণী:গ্যানেট পাবলিকেশনস
বিষয়শ্রেণী:টেনেসির সংবাদপত্র
বিষয়শ্রেণী:ওয়েব আর্কাইভ টেমপ্লেটে ওয়েব্যাক সংযোগ
পুয়ের্তো রিকো ডেইলি সান

***পুয়ের্তো রিকো ডেইলি সান*** হল দ্বীপটির একমাত্র দৈনিক ইংরেজি ভাষার সংবাদপত্র। কাগজটির দপ্তর সান জুয়ান, পুয়ের্তো রিকোতে অবস্থিত। এটি কোঅপারেটিভা প্রেনসা ইউনিডা দ্বারা সপ্তাহে সাত দিন প্রকাশিত হয়। এটি "সান জুয়ান স্টার"-এর জায়গা দখল করে, যা প্রায় ৪৯-বছর চলার পর ২৯ আগস্ট ২০০৮-এ প্রকাশনা শেষ হয়।  প্রতিবেদনকারীরা বেতন না পেয়ে কয়েক সপ্তাহ পর চলে গেছে। ন্যূনতম কর্মী নিয়ে পত্রিকাটি প্রকাশিত হচ্ছে।

## তথ্যসূত্র


বিষয়শ্রেণী:২০০৮-এ প্রতিষ্ঠিত প্রকাশনা
বিষয়শ্রেণী:পুয়ের্তো রিকোর সংবাদপত্র
বিষয়শ্রেণী:উত্তর আমেরিকার ইংরেজি ভাষার সংবাদপত্র
বিষয়শ্রেণী:২০০৮-এ প্রতিষ্ঠিত সংবাদপত্র
বিষয়শ্রেণী:২০০৮-এ পুয়ের্তো রিকোতে প্রতিষ্ঠিত
আ কাপিতাল

***আ কাপিতাল*** হল একটি পর্তুগিজ বিকেলের সংবাদপত্র যা পর্তুগালের লিসবন থেকে ১৯৬৮ - ২০০৫ পর্যন্ত প্রকাশিত হয়েছিল।

## ইতিহাস এবং প্রোফাইল
*আ কাপিতাল* প্রথম প্রকাশিত হয়েছিল ২১ ফেব্রুয়ারি ১৯৬৮ সালে।   দৈনিক পত্রিকা *দিয়ারিও পপুলার* -এ সম্পাদকীয় দ্বন্দ্বের ফলে কাগজটি প্রতিষ্ঠিত হয়েছিল। 

কার্নেশন বিপ্লবের আগে কাগজটি বিভিন্ন কোম্পানির মালিকানাধীন ছিল।  বিপ্লবের পর কাগজটির জাতীয়করণ করা হয়। 

*আ কাপিতাল* ৩০ জুলাই ২০০৫ এ প্রকাশনা বন্ধ করে দেয়। 

## তথ্যসূত্র


বিষয়শ্রেণী:১৯৬৮-এ প্রতিষ্ঠিত প্রকাশনা
বিষয়শ্রেণী:পর্তুগিজ ভাষার সংবাদপত্র
বিষয়শ্রেণী:লিসবনের সংবাদপত্র
বিষয়শ্রেণী:পর্তুগালের বিলুপ্ত সংবাদপত্র
বিষয়শ্রেণী:১৯৬৮-এ পর্তুগালে প্রতিষ্ঠিত
বিষয়শ্রেণী:২০০৫-এ পর্তুগালে বিলুপ্ত
ফরিদপুর পল্লী বিদ্যুৎ সমিতি

**ফরিদপুর পল্লী বিদ্যুৎ সমিতি** হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির একটি। ফরিদপুর পল্লী বিদ্যুৎ সমিতি ঢাকা বিভাগের ফরিদপুর জেলায় ০৩টি জোনাল অফিস, ০৫টি সাব-জোনাল অফিস এবং ১৯টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। ফরিদপুর পল্লী বিদ্যুৎ সমিতি নিবন্ধিত হয় ১২ অক্টোবর, ১৯৯৫ সালে।

## ইতিহাস
ফরিদপুর পল্লী বিদ্যুৎ সমিতি এর যাত্রা শুরু হয় ১৯৯৫ সালে। এ সমিতির অধীনে ০৯টি উপজেলা, ৮৯টি ইউনিয়ন ও ১৮৯৩টি গ্রাম রয়েছে। এর সদর দপ্তর ফরিদপুর জেলার কানাইপুরে অবস্থিত। 

## জোনাল অফিসসমূহ
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
* বোয়ালমারী জোনাল অফিস
* নগরকান্দা জোনাল অফিস
* মধুখালী জোনাল অফিস।

### সাব-জোনাল অফিসসমূহ
* সদরপুর সাব-জোনাল অফিস
* আলফাডাঙ্গা সাব-জোনাল অফিস
* সালথা সাব-জোনাল অফিস 
* পুলিয়া সাব-জোনাল অফিস
* চরভদ্রাসন সাব-জোনাল অফিস।

## গ্রাহক সংখ্যা
ফরিদপুর পল্লী বিদ্যুৎ সমিতির প্রায় ৪,৪২,৮৫১ জন আবাসিক গ্রাহক রয়েছে।

## অন্যান্য তথ্য
* মোট আয়তন: ২১৬১ বর্গ কিলোমিটার
* সিস্টেম লস: ১১.০৫% (জুন, ২০২২ পর্যন্ত)
* উপকেন্দ্রের সংখ্যা: ১৮টি
* ধারণ ক্ষমতা: ২৫৫ এমভি
* মোট নির্মিত লাইন: ৪৪৭ কিলোমিটার ।

## তথ্যসূত্র

বিষয়শ্রেণী:বাংলাদেশের সরকারি মালিকানাধীন কোম্পানি
বিষয়শ্রেণী:১৯৯৫-এ প্রতিষ্ঠিত কোম্পানি
বিষয়শ্রেণী:১৯৯৫-এ বাংলাদেশে প্রতিষ্ঠিত
বিষয়শ্রেণী:বাংলাদেশের পল্লী বিদ্যুৎ সমিতি
মৌলভীবাজার পল্লী বিদ্যুৎ সমিতি

**মৌলভীবাজার পল্লী বিদ্যুৎ সমিতি** হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির একটি। মৌলভীবাজার পল্লী বিদ্যুৎ সমিতি সিলেট বিভাগের মৌলভীবাজার জেলায় ০৪টি জোনাল অফিস, ০১টি সাব-জোনাল অফিস এবং ২৫টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। মৌলভীবাজার পল্লী বিদ্যুৎ সমিতি নিবন্ধিত হয় ২১ জুন, ২০১৭ সালে। 

## ইতিহাস
মৌলভীবাজার পল্লী বিদ্যুৎ সমিতি এর যাত্রা শুরু হয় ২০১৭ সালে। এ সমিতির অধীনে ৭টি উপজেলা, ২১টি ইউনিয়ন ও ১৯৮৮টি গ্রাম রয়েছে। এর সদর দপ্তর মৌলভীবাজার জেলার শ্রীমঙ্গল উপজেলায় অবস্থিত।

## জোনাল অফিসসমূহ
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
* কমলগঞ্জ জোনাল অফিস
* বরলেখা জোনাল অফিস
* মৌলভীবাজার জোনাল অফিস
* রাজসগর জোনাল অফিস।
## সাব জোনাল অফিস
১টি : কুলাউউড়া সাব জোনাল অফিস।

## গ্রাহক সংখ্যা
হবিগঞ্জ পল্লী বিদ্যুৎ সমিতির সাড়ে ৩,৮২,৪৮৯ জন আবাসিক গ্রাহক রয়েছে।

## অন্যান্য তথ্য
* মোট আয়তন: ২৮০০ বর্গ কিলোমিটার
* সিস্টেম লস: ১০.১৮% (জুন, ২০২২ পর্যন্ত)
* উপকেন্দ্রের সংখ্যা: ১৭টি
* মোট নির্মিত লাইন: ৯৩২০.৯৯৭ কিলোমিটার।

## তথ্যসূত্র

বিষয়শ্রেণী:বাংলাদেশের সরকারি মালিকানাধীন কোম্পানি
বিষয়শ্রেণী:২০১৭-এ প্রতিষ্ঠিত কোম্পানি
বিষয়শ্রেণী:২০১৭-এ বাংলাদেশে প্রতিষ্ঠিত
বিষয়শ্রেণী:বাংলাদেশের পল্লী বিদ্যুৎ সমিতি
তমা তুঙ্গী

**তমা তুঙ্গী** বাংলাদেশের বান্দরবান জেলার থানচিতে অবস্থিত একটি পর্যটন কেন্দ্র। ২০২১ সালের ৯ ডিসেম্বর আনুষ্ঠানিকভাবে এটি উদ্বোধন করা হয়। বাংলাদেশ সেনাবাহিনী কর্তৃক নির্মিত থানচি-রেমাক্রী-বড় মদক- লিক্রি সীমান্ত সড়কের ০৪ কিলোমিটারে এই পাহাড়ের চূড়াটি অবস্থিত। এর বিশেষত্ব হলো এখান থেকে একই সময়ে দেশের সর্বোচ্চ ও দ্বিতীয় পর্বতশৃঙ্গ যথাক্রমে তজিংডং ও কেওক্রাডং এবং দেশের সর্বোচ্চ সড়ক ডিম পাহাড় দেখা যায়। 

তমা তুঙ্গী রিসোর্ট এ্যান্ড রেস্টুরেন্ট হলো তমা তুঙ্গী পাহাড়ের চূড়ায় প্রথম ও একমাত্র রিসোর্ট  যার ওয়েবসাইট লিংক www.tomatungiresort.com এবং ফেইসবুক পেইজ লিংক www.facebook.com/TomaTungiResort.
## অবস্থান
তমা তুঙ্গী বান্দরবান জেলা শহর থেকে ৮৪ কিলোমিটার দূরে থানচি উপজেলায় অবস্থিত। থানচি সদর উপজেলা থেকে এর দূরত্ব ৪ কিলোমিটার।

## বর্ণনা
বাংলাদেশ সেনাবাহিনীর ব্যবস্থাপনায় তমা তুঙ্গী পর্যটন কেন্দ্রটি গড়ে উঠেছে। এখানে দিক নির্ণয়ের সুবিধার্থে তিনটি ভিউ পয়েন্ট রয়েছে। তমা তুঙ্গীর অন্যতম বিশেষত্ব হচ্ছে এর টুরিস্ট ভিউ পয়েন্ট-১ থেকে বাংলাদেশের সর্বোচ্চ পর্বতশৃঙ্গ তাজিংডং, কেওক্রাডং এবং ডিম পাহাড় দেখা যায়। এছাড়াও, ট্যুরিস্ট ভিউ পয়েন্ট ২ এ রয়েছে সিঁড়ি বেয়ে ওপরে ওঠার ব্যবস্থা। বাংলাদেশ সেনাবাহিনীর ১৬ ইসিবির পরিকল্পনা ও বাস্তবায়নে ‘থানচি-রেমাক্রি-মদক-লিক্রি’সড়কে এই ভিউ পয়েন্ট স্থাপন করা হয়। মূলত থানচি-রেমাক্রী-মদক-লিকরি সড়ক নির্মাণ প্রকল্পের কাজ করার সময় এই পর্যটন কেন্দ্রটি গড়ে তোলে বাংলাদেশ সেনাবাহিনী। সেনাবাহিনীর ৩৪ ইঞ্জিনিয়ার কনস্ট্রাকশন ব্রিগেডের কমান্ডার ব্রিগেডিয়ার জেনারেল মো. মনজুরুল ইসলাম ২০২১ সালের ৯ ডিসেম্বর তমা তুঙ্গী ট্যুরিস্ট ভিউ পয়েন্টের উদ্বোধন ঘোষণা করেন। সমুদ্রপৃষ্ঠ থেকে এর উচ্চতা প্রায় আড়াই হাজার ফুট। 
## তথ্যসূত্র

বিষয়শ্রেণী:বান্দরবান জেলার দর্শনীয় স্থান
ইউএসএস জন এফ. কেনেডি (সিভিএন-৭৯)

**ইউএসএস জন এফ কেনেডি (সিভিএন-৭৯)** হল মার্কিন যুক্তরাষ্ট্রের নৌবাহিনীর জন্য নির্মিত জেরাল্ড আর ফোর্ড-শ্রেণির দ্বিতীয় বিমানবাহী রণতরী। জাহাজটি ২০১৯ সালের ২৯শে অক্টোবর জলে ভাসানো হয়েছিল, এবং এটির নামকরণ ২০১৯ সালের ৭ই ডিসেম্বর করা হয়েছিল।
## নির্মাণ
থাম্ব|বাম|২০১৮ সালের সেপ্টেম্বর মাসে নির্মাণাধীন ''জন এফ. কেনেডি''
হান্টিংটন ইঙ্গলস ইন্ডাস্ট্রিজ (এইচআইআই) নরথ্রপ গ্রামেন শিপবিল্ডিংকে ২০০৯ সালের ১৫ই জানুয়ারি *জন এফ. কেনেডির* জন্য নকশার কাজ ও নির্মাণ প্রস্তুতির জন্য $৩৭৪ মিলিয়ন চুক্তি প্রদান করা হয়েছিল। নরথ্রপ গ্রামেন ২০১০ সালের ৩০ই সেপ্টেম্বর ঘোষণা করে যে নির্মাণ শুরু করার প্রস্তুতি চলছে। জন এফ. কেনেডির জন্য নির্মাণের আনুষ্ঠানিক শুরুর ইঙ্গিত দিয়ে, নিউপোর্ট নিউজের ননরথ্রপ গ্রামেনে নৌবাহিনী ২০১১ সালের ২৫শে ফেব্রুয়ারি প্রথম ইস্পাত কাটার অনুষ্ঠান পরিচালনা করেছিল।

*জন এফ কেনেডি* মূলত ২০১৮ সালের মধ্যে সম্পন্ন করার পরিকল্পনা করা হয়েছিল। কর্মসূচিটি "আরও আর্থিকভাবে টেকসই পথে" স্থাপন করার উদ্দেশ্যে একটি পাঁচ বছরের নির্মাণ কর্মসূচিতে স্থানান্তরিত করার কথা প্রতিরক্ষা সচিব রবার্ট গেটস কর্তৃক ২০০৯ সালে ঘোষণা করার পর নির্মাণ সম্পন্ন করার সময় সীমা ২০২০ পর্যন্ত বর্ধিত হয়েছিল।

## তথ্যসূত্র

## বহিঃসংযোগ

* DoD press release on christening of CVN-79 ''John F. Kennedy''
* নির্মাতার ওয়েবসাইট

বিষয়শ্রেণী:জেরাল্ড আর ফোর্ড-শ্রেণির বিমানবাহী রণতরী
বিষয়শ্রেণী:জেরাল্ড আর. ফোর্ড-শ্রেণি যুদ্ধবিমান পরিবাহক
বদি আহমদ চৌধুরী

**বদি আহমদ চৌধুরী** (২৩ মার্চ ১৮৮৬ - ১৩ এপ্রিল ১৯৬২) (খান বাহাদুর বদি আহমদ চৌধুরী নামেও পরিচিত) হলেন অবিভক্ত ভারতের বঙ্গীয় আইনসভা ও বঙ্গীয় আইন পরিষদের সদস্য,  রাজনীতিবিদ ও জমিদার।
## প্রারম্ভিক জীবন
বদি আহমদ চৌধুরী ১৮৮৬ সালের ২৩ মার্চ চট্টগ্রাম জেলার বাঁশখালী উপজেলা বৈলছড়ি ইউনিয়নের উজির বাড়িতে (বর্তমান খান বাহাদুর বাড়ি) জন্মগ্রহণ করেন।
## রাজনীতি ও কর্মজীবন
বদি আহমদ চৌধুরী প্রাথমিক শিক্ষা সমাপ্তির পরপরই কর্মজীবনে অগ্রসর হন। মাত্র ১৮ বছর বয়সে আনোয়ারা থানার আবদুল বারীর মুন্সি এস্টেট ম্যানেজার নিযুক্ত হন। পরবর্তীতে, ১৯২০ সাল থেকে ১৯৫০ সাল পর্যন্ত দীর্ঘ ৩০বছর বাঁশখালী উপজেলার বৈলছড়ি-কাথারিয়া ইউনিয়নের প্রেসিডেন্ট (বর্তমান ইউপি চেয়ারম্যান) হিসেবে দায়িত্ব পালন করেন। ১৯২৯ সালের জুন মাসে বঙ্গীয় আইন পরিষদের নির্বাচনে চট্টগ্রামের রাঙ্গুনিয়া থেকে টেকনাফ পর্যন্ত ১৩টি থানার এমএলসি হিসেবে প্রতিদ্বন্দ্বিতা করে বিজয়ী হয়ে আটবছর বঙ্গীয় আইন পরিষদের সদস্যের দায়িত্ব পালন করেন। এছাড়াও, ১৯৪৩ সালের ১৫ ডিসেম্বর জমিদারদের প্রতিনিধি হিসেবে বৃহত্তর চট্টগ্রাম, নোয়াখালী, সিলেট, ত্রিপুরা নির্বাচনী এলাকার বঙ্গীয় আইনসভার সদস্য (এমএলএ) নির্বাচিত হন। তিনি ১৯৩৫ সালে অবিভক্ত বাংলার হজযাত্রীদের প্রতিনিধি হিসেবে "আমিরুল হজ্ব" এবং ১৯৩৬ সালে ব্রিটিশ সরকার কর্তৃক "খান বাহাদুর" উপাধি লাভ করেন। দ্বিতীয় বিশ্বযুদ্ধের সময় চট্টগ্রামে দুর্ভিক্ষ দেখা দিলে তিনি বঙ্গীয় আইনসভা মোশান ঘোষণার মাধ্যমে আইনসভা থেকে ৭ লাখ টন চাল মঞ্জুর করে চট্টগ্রামে বিতরণ করেন। তিনি অবিভক্ত বাংলার শিল্প, ব্যবসা ও বিভিন্ন প্রতিষ্ঠানের সদস্য এবং গুরুত্বপূর্ণ পদে দায়িত্ব পালন করেন। এর মধ্যে উল্লেখযোগ্য হলো চট্টগ্রাম পৌরসভার কমিশনার, জেনারেল হসপিট্যাল এন্ড মেডিক্যাল স্কুলের সদস্য, দেশপ্রিয় সুগার মিল কলকাতা এবং ইন্দো-বার্মা ট্রেডার্স ব্যাংকের পরিচালকের দায়িত্ব পালন।
## মৃত্যু
তিনি ১৯৬২ সালের ১৩ এপ্রিল মৃত্যুবরণ করেন।

## তথ্যসূত্র

বিষয়শ্রেণী:১৮৮৬-এ জন্ম
বিষয়শ্রেণী:১৯৬২-এ মৃত্যু
বিষয়শ্রেণী:চট্টগ্রাম জেলার রাজনীতিবিদ
বিষয়শ্রেণী:বঙ্গীয় আইনসভার সদস্য
বিষয়শ্রেণী:বঙ্গীয় আইনপরিষদের সদস্য
৬৬তম ফিল্মফেয়ার পুরস্কার

**৬৬তম ফিল্মফেয়ার পুরস্কার** হল দ্য টাইমস গ্রুপ কর্তৃক প্রদত্ত ২০২০ সালের বলিউড চলচ্চিত্রের সেরাদের সম্মাননা প্রদানের আয়োজন।

*[[লুডো (চলচ্চিত্র)|লুডো]]* এই আয়োজনে সর্বাধিক ১৬টি মনোনয়ন লাভ করে। এরপর *[[থাপ্পড় (চলচ্চিত্র)|থাপ্পড়]]* ১৫টি এবং *[[গুলাবো সিতাবো]]* ও *[[তানহাজী]]* ১৩টি করে মনোনয়ন লাভ করে।

*থাপ্পড়* শ্রেষ্ঠ চলচ্চিত্র ও শ্রেষ্ঠ অভিনেত্রী (তাপসী পান্নু)-সহ এই আসরে সর্বাধিক ৭টি পুরস্কার লাভ করে।

পঙ্কজ ত্রিপাঠি *[[গুঞ্জন সাক্সেনা: দ্য কার্গিল গার্ল]]* ও *লুডো* চলচ্চিত্রের জন্য শ্রেষ্ঠ পার্শ্ব অভিনেতা বিভাগে দুটি মনোনয়ন লাভ করেন, কিন্তু *তানহাজী* চলচ্চিত্রে অভিনয় করা সাইফ আলি খানের নিকট পরাজিত হন।

## বিজয়ী ও মনোনীত
২০২১ সালের ২৭শে মার্চ বিজয়ীদের নাম ঘোষণা করা হয়। নিচে বিজয়ী ও মনোনীতদের নাম দেওয়া হল:

### জনপ্রিয় পুরস্কার

## রেকর্ড

## তথ্যসূত্র

## বহিঃসংযোগ

বিষয়শ্রেণী:বছর অনুযায়ী ফিল্মফেয়ার পুরস্কার
সরকারী চারুকলা কলেজ, চট্টগ্রাম

**সরকারী চারুকলা কলেজ, চট্টগ্রাম** ছিল চট্টগ্রামের  চট্টেশ্বরী রোড এলাকায় অবস্থিত একটি চারুকলা বিষয়ক শিক্ষাপ্রতিষ্ঠান। এটি ১৯৭৩ খ্রিষ্টাব্দে প্রতিষ্ঠিত হয় এবং এটিকে ১৯৮৪ খ্রিষ্টাব্দে জাতীয়করণ করা হয়। ২০১০ খ্রিষ্টাব্দে কলেজটিকে চট্টগ্রাম বিশ্ববিদ্যালয় অধিগ্রহণ করে এবং বিশ্ববিদ্যালয়ের চারুকলা বিভাগের সম্প্রসারণ করে কলেজটির স্থলে চারুকলা ইনস্টিটিউট প্রতিষ্ঠা করে। প্রতিষ্ঠাকালীনে এটি চট্টগ্রাম বিশ্ববিদ্যালয়ের প্রি-ডিগ্রি কলেজ হিসেবে প্রতিষ্ঠিত হয়। পরবর্তীতে এটি জাতীয় বিশ্ববিদ্যালয় অধিভূক্ত হয়।

## ইতিহাস
১৯৭৩ সালের ৩ আগস্ট তৎকালীন মন্ত্রী জহুর আহমেদ চৌধুরীর সহযোগিতায় শিল্পী রশিদ চৌধুরী ও অন্যান্য সহযোগীগণ চট্টগ্রামের পাকিস্তান আর্ট কাউন্সিলের পরিত্যক্ত ভবনে চট্টগ্রাম আর্ট কলেজ প্রতিষ্ঠা করেন। ১৯৭৫ সালে এটি বিশ্ববিদ্যালয়ের অনুমোদন পায় ও ১৯৮৬ সালে ডিগ্রী কলেজের স্বীকৃতি লাভ করে। ১৯৭৮ সালে কলেজের প্রথম বিএফএ ব্যাচ পাশ করে।

## উল্লেখযোগ্য ব্যাক্তিত্ব
### শিক্ষক
* হাসি চক্রবর্তী- 'প্রথম নবীন শিল্পী চারুকলা প্রদর্শনী ১৯৭৫'-এ চিত্রকলা মাধ্যমে শ্রেষ্ঠ পুরস্কার বিজয়ী। আর্ট কলেজের সাবেক অধ্যক্ষ।
* আবুল মোমেন, একুশে পদকপ্রাপ্ত সাহিত্যিক।

## আরও দেখুন
* ঢাকা আর্ট কলেজ
* জেলা শিল্পকলা একাডেমী, চট্টগ্রাম

## তথ্যসূত্র

বিষয়শ্রেণী:১৯৭৩-এ বাংলাদেশে প্রতিষ্ঠিত
বিষয়শ্রেণী:১৯৭৩-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বাংলাদেশের বিলুপ্ত শিক্ষাপ্রতিষ্ঠান
বিষয়শ্রেণী:২০১০-এ বিলুপ্ত
হিনাতা কিদা

**হিনাতা কিদা** (, ; জন্ম: ৪ জুলাই ২০০০) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সেরেসো ওসাকার হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং ডান পার্শ্বীয় মধ্যমাঠের খেলোয়াড় হিসেবে খেলেন।

২০১৭ সালে, কিদা জাপান অনূর্ধ্ব-১৭ দলের হয়ে জাপানের বয়সভিত্তিক পর্যায়ে অভিষেক করেছিলেন।

## প্রারম্ভিক জীবন
হিনাতা কিদা ২০০০ সালের ৪ঠা জুলাই তারিখে জাপানের ওসাকা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
কিদা জাপান অনূর্ধ্ব-১৭ এবং জাপান অনূর্ধ্ব-২০ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ৩ বছরে ১১ ম্যাচে অংশগ্রহণ করে ১টি গোল করেছেন।

## তথ্যসূত্র

## বহিঃসংযোগ

* 
* 
* 
* 
* 
* 
* 

বিষয়শ্রেণী:২০০০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জাপানি ফুটবলার
বিষয়শ্রেণী:সেরেসো ওসাকার খেলোয়াড়
বিষয়শ্রেণী:জে১ লিগের খেলোয়াড়
বিষয়শ্রেণী:জাপানের আন্তর্জাতিক যুব ফুটবলার
বিষয়শ্রেণী:জে৩ লিগের খেলোয়াড়
বিষয়শ্রেণী:জে২ লিগের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:জাপানের পুরুষ অনূর্ধ্ব-২০ আন্তর্জাতিক ফুটবলার
বিষয়শ্রেণী:২১শ শতাব্দীর জাপানি পুরুষ ক্রীড়াবিদ
নেপটিস মনসা

**পেল হকিস্টিক সেলার**(বৈজ্ঞানিক নাম: *Neptis manasa (Moore)*) 'নিমফ্যালিডি'(Nymphalidae) গোত্র ও 'লিমেনিটিডিনি' (Limenitidinae) উপ-গোত্রের অন্তর্ভুক্ত প্রজাতি।  এই প্রজাতি ভারতের বন্যপ্রাণ সংরক্ষণ আইন (Wild Life Protection Act, 1972) অনুসারে তফ্‌সিল ১ এর তালিকার অন্তর্ভুক্ত।

## আকার

পেল হকিস্টিক সেলার এর প্রসারিত অবস্থায় ডানার আকার ৫৫-৬৫ মিলিমিটার দৈর্ঘ্যের হয়।

## উপপ্রজাতি
ভারতে প্রাপ্ত পেল হকিস্টিক সেলার এর উপপ্রজাতি হল-

* *Neptis manasa manasa* Moore, [1858] – Himalayan Pale Hockeystick Sailer

## বিস্তার
এই প্রজাতি ভারত এর সিকিম থেকে অরুণাচল প্রদেশ, নেপাল, ভুটান এবং মায়ানমার এর বিভিন্ন অঞ্চলে দেখা যায়।

## তথ্যসূত্র

বিষয়শ্রেণী:ভারতের প্রজাপতি
প্রকৃতি উপাসনা

**প্রকৃতি উপাসনা** বা **প্রকৃতিবাদ** বা **শারীরিক চিকিৎসা** হলো বিভিন্ন ধরনের ধর্মীয়, আধ্যাত্মিক এবং ভক্তিমূলক অনুশীলন যা প্রকৃতি জুড়ে দৃশ্যমান প্রাকৃতিক ঘটনার পিছনে বিবেচিত প্রকৃতি আত্মার উপাসনাকে কেন্দ্র করে। প্রকৃতি দেবতা প্রকৃতি, স্থান, বায়োটোপ, জীবমণ্ডল, মহাকাশ ও মহাবিশ্বের দায়িত্বে থাকতে পারে। প্রকৃতি উপাসনা প্রায়শই আধুনিক ধর্মীয় বিশ্বাসের আদিম উৎস হিসেবে বিবেচিত,  এবং সর্বেশ্বরবাদ, সর্বজনীনতাবাদ, ঈশ্বরবাদ, বহু-ঈশ্বরবাদ, সর্বপ্রাণবাদ, তাওবাদ, টোট্যামবাদ, হিন্দুধর্ম, ওঝাবাদ, উইক্কা সহ কিছু আস্তিক্যবাদ ও  পৌত্তলিকতাবাদে পাওয়া যায়।  প্রকৃতি উপাসনার বেশিরভাগ রূপের মধ্যে সাধারণ হলো ব্যক্তির সংযোগের উপর আধ্যাত্মিক গুরুত্ব এবং প্রাকৃতিক জগতের কিছু দিকের উপর প্রভাব এবং এর প্রতি শ্রদ্ধা। প্রকৃতির প্রতি তাদের প্রশংসার কারণে, এডমান্ড স্পেন্সার, অ্যান্টনি অ্যাশলে-কুপার এবং কার্ল লিনিয়াস এর কাজগুলিকে প্রকৃতি উপাসনা হিসাবে দেখা হত।

## উপাসনার আকার ও দিক
* প্রাণী উপাসনা
* অগ্নি উপাসনা
* গাইয়া দর্শন
* গবরী 
* সবুজ মানুষ
* পবিত্র কূপ
* মহাশ্ম
* পাহাড় উপাসনা
* প্রকৃতিবাদী সর্বেশ্বরবাদ
* আধ্যাত্মিক প্রকৃতিবাদ
* পবিত্র উদ্যান
* পবিত্র তৃণ
* পবিত্র পর্বত 
* আকাশ দেবতা 
* দণ্ডায়মান প্রস্তর
* নক্ষত্র উপাসনা
* পাথরের বৃত্ত
* বজ্রদেবতা
* টোটেম 
* বৃক্ষ উপাসনা 
* জলদেবতা 
## সমালোচনা
ইংরেজ ইতিহাসবিদ, রোনাল্ড হাটন, অন্তত ১৯৯৮ সাল থেকে বর্তমান অবধি প্রকৃতি উপাসনার প্রাচীনত্বের সমালোচনা করেছেন। তিনি যুক্তি দিয়েছেন যে প্রাচীন ভূমধ্যসাগরীয় দেবতারা কোন প্রকারের প্রকৃতির দেবতা ছিলেন না; বরং, তারা ছিল "সভ্যতা এবং মানবিক ক্রিয়াকলাপের দেবতা", এদিকে "পৃথিবী-মাতা দেবী" তাকে দেবতার বিপরীতে নিছক সাহিত্যিক ব্যক্তিত্ব হিসাবে চিহ্নিত করেছেন, কারণ তিনি বিশ্বাস করেন যে তাদের কোন অভাব নেইতাদের জন্য নিবেদিত মন্দির বা তাদের সেবা করার জন্য পুরোহিত। তিনি দৃঢ়ভাবে এই দৃষ্টিভঙ্গিকে প্রাচীন পৌত্তলিকদের থেকে ণেওপাগান্স ও ওইচ্চান্স যারা প্রকৃতি উপাসক বলে দাবি করেন তাদের বিশ্বাসের অপরিহার্য উপাদান হিসেবে পার্থক্য করে, যা তিনি বিশ্বাস করেন যে ইতিহাসের অন্য যেকোন থেকে ভিন্ন। নিউজিল্যান্ড উইকান, বেন হুইটমোর দ্বারা অভিযুক্ত করা সত্ত্বেও, প্রাচীন বিশ্বের দেবতা ও পৌত্তলিকদের সাথে "আত্মীয়তা ও সংযোগ বোধ করে যারা" পৌত্তলিকদের ভোটাধিকার বর্জন করেছেন, অধ্যাপক হাটন তার বই, Triumph of the Moon-এর দ্বিতীয় সংস্করণে কার্যত মৌখিকভাবে এই মতামতগুলিকে পুনরুদ্ধার করেছেন।

## তথ্যসূত্র

বিষয়শ্রেণী:প্রকৃতি ও ধর্ম
বিষয়শ্রেণী:আধ্যাত্মিকতা
লেথে ইসনা

**কমন ফরেস্টার**(বৈজ্ঞানিক নাম: *Lethe isana (Kollar)*) প্রজাতি এশিয়ায় প্রাপ্ত *[[নিমফ্যালিডি]]* (Nymphalidae) গোত্র ও 'স্যাটিরিনি' (Satyrinae) উপ-গোত্রের অন্তর্ভুক্ত প্রজাপতি।

## আকার
প্রসারিত অবস্থায় কমন ফরেস্টার এর ডানার আকার ৫৫-৬০ মিলিমিটার দৈর্ঘ্যের হয়।

## উপপ্রজাতি
কমন ফরেস্টার এর প্রজাতিগুলো হলো:

**L. i. insana*  
**L. i. procris*  Leech, 1891   
**L. i. formosana*  Fruhstorfer, 1908   
**L. i. brisanda*  de Nicéville, 1886  
**L. i. baucis*   Leech, 1891

### ভারতে প্রাপ্ত কমন ফরেস্টার এর উপপ্রজাতি

ভারতে প্রাপ্ত কমন ফরেস্টার এর উপপ্রজাতি হল-

* *Lethe isana isana* (Kollar, [1844]) – Garhwal Common Forester
* *Lethe isana dinarbas* (Hewitson, 1863) – Himalayan Common Forester

## বিস্তার
এই প্রজাতি ভারত এর উত্তরাখণ্ড থেকে অরুণাচল প্রদেশ, নেপাল, ভুটান এবং মায়ানমার এর বিভিন্ন অঞ্চলে দেখা যায়।

## বর্ণনা
প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:-

**ডানার উপরিতল** কালচে বাদামী বর্নের। স্ত্রী প্রকারে সামনের ডানায় কোস্টা থেকে ২ নং শিরা পর্যন্ত আড়াআড়ি ভাবে বিস্তৃত একটি চড়া ডিসকাল বন্ধনী বর্তমান।

**ডানার নিম্নতল** বাদামী থেকে কালচে বাদামী এবং বেসাল এবং ডিসকাল অংশে ইষদ বেগুনী আভাযুক্ত। উভয় ডানায় চক্ষুবিন্দুর সারি বিদ্যমান। সামনের ডানায় চক্ষুবিন্দু (eye spot) মোটামুটি ভাবে ৩টি এবং সরলরৌখিক অবস্থানরত এবং পিছনের ডানায় ৬টি চক্ষুবিন্দু বক্রাকারে সজ্জিত। সামনের ডানায় সেল (cell) এর মধ্যবর্তী অংশে পাশাপাশি দুটি কালচে বাদামী দাগ (bar) চোখে পড়ে। সেল পরবর্তী ডিসকাল অংশে একটি সাদা বন্ধনী আড়াআড়ি ভাবে লক্ষ্য করা যায়। পুরুষ প্রকারে উক্ত ডিসকাল বন্ধনী নিচের দিকে ক্রমশ সরু এবং অস্পষ্ট হয়ে ডিসকাল রেখায় পর্যবপ্সিত হয়েছে যা টর্নাসমুখী নেমে গিয়েছে এবং স্ত্রী প্রকারে তা কোস্টা থেকে সাবটার্মিনাল অংশ পর্যন্ত দীর্ঘায়ীত, চওড়া এবং সুস্পষ্ট।

পিছনের ডানায় সাব-বেসাল এবং ডিসকাল দুটি আঁকাবাঁকা কালচে খয়েরী রেখা কোস্টাল শিরা থেকে নিচের দিকে নেমে গেছে। বক্রাকারে সজ্জিত চক্ষুবিন্দু গুলির (ocille) মধ্যে শীর্ষস্থানীয় (apical) চক্ষুবিন্দু এবং ২ নং শিরামধ্যের চক্ষুবিন্দুটি বড় এবং সমান আকার বিশিষ্ট এবং স্পস্টতর। সর্বশেষ চক্ষুবিন্দুটি দ্বি-চক্ষুতারা (double puipiled) যুক্ত। সকল চক্ষুবিন্দুগুলি হলুদ এবং স্পস্ট অথবা ফ্যাকাশে সাদা বলয় দ্বারা পর্যায়ক্রমে আবৃত।

## আচরণ

নিমফ্যালিডি পরিবারভুক্ত এই প্রজাতির উড়ান ধীরগতির এবং খানিক উড়েই পাতায়, ডালে অথবা বিশেষত রাস্তা এবং জঙ্গল পথের ধারে মাটিতে অবস্থান করে। এদের মাঝেমধ্যে গাছের পাতা এবং কান্ডের রস পান করতে এবং অতিপক্ক অথবা পচা ফলের উপর বসতে দেখা যায়। হিমালয় এর পার্বত্য অঞ্চলে ১৫০০-২৭০০ মিটার উচ্চতা পর্যন্ত এদের সক্রিয়তা লক্ষ্য করা যায় এপ্রিল থেকে অক্টোবর অবধি। সিমলার পাহাড়ে ৭০০০ ফুট পর্যন্ত ঘন বনাঞ্চলে এদের বিচরন চোখে পড়ে। এই প্রজাতির স্ত্রী প্রকারকে পুরুষ অপেক্ষা ভীষন কম দেখতে পাওয়া যায়।

## তথ্যসূত্র

বিষয়শ্রেণী:ভারতের প্রজাপতি
বিষয়শ্রেণী:এশিয়ার প্রজাপতি
বিষয়শ্রেণী:১৮৪৪-এ বর্ণিত প্রজাপতি
সেলিম আকতার

**রাজা সেলিম আখতার** (পাঞ্জাবি, উর্দু : ) (৮ সেপ্টেম্বর ১৯৩০ - ২২ এপ্রিল ২০০৪) ছিলেন একজন সাবেক পাকিস্তানি ক্রিকেটার যিনি মুলতান এবং সারগোধার হয়ে খেলেছিলেন। তার ছেলে ওয়াসিম রাজা এবং রমিজ রাজা পাকিস্তান ক্রিকেট দলের হয়ে খেলতেন, মেঝ ছেলে জাইম রাজা প্রথম-শ্রেণীর ক্রিকেট খেলেছিলেন।

## প্রাথমিক জীবন এবং কর্মজীবন
তিনি একজন অবসরপ্রাপ্ত সরকারি কর্মচারী এবং সাবেক ক্রিকেটার ছিলেন।

## তথ্যসূত্র

## বহিঃসংযোগ
* 

বিষয়শ্রেণী:২০০৪-এ মৃত্যু
বিষয়শ্রেণী:সারগোদার ক্রিকেটার
বিষয়শ্রেণী:মুলতানের ক্রিকেটার
বিষয়শ্রেণী:পাকিস্তানি ক্রিকেটার
বিষয়শ্রেণী:১৯৩০-এ জন্ম
বিষয়শ্রেণী:রাজস্থানি বংশোদ্ভূত পাকিস্তানি ব্যক্তি
বিষয়শ্রেণী:মুহাজির ব্যক্তি
মারাইংতং

**মারায়ন তং** বাংলাদেশের বান্দরবান জেলার আলীকদম  থানায় অবস্থিত একটি পাহাড় ও পর্যটন আকর্ষণ স্থল। সমুদ্রপৃষ্ঠ থেকে পাহাড়টির উচ্চতা প্রায় ১৬৪০-১৬৬০ফুট। এটি  মাতাই হিল,মেরাই তং জাদি, মারায়ং তং, মেরাইথং সহ বিভিন্ন নামে পরিচিত

## বর্ণনা
thumb|মারায়ন তং পাহাড়
মারায়ন তং পাহাড়টি বান্দরবানের আলীকদম থানার মিরিঞ্জা রেঞ্জে অবস্থিত একটি পাহাড়। এটির পূর্বপাশে রয়েছে চিম্বুক রেঞ্জ এবং মাঝখান দিয়ে বয়ে চলেছে মাতামুহুরী নদী। পাহাড়টি মূলত ক্যাম্পিং করার সাইট হিসেবে পর্যটকদের নিকট জনপ্রিয়। মিরিঞ্জা রেঞ্জের এই পাহাড়ে রয়েছে ত্রিপুরা, মারমা, মুরংসহ বেশ কয়েকটি আদিবাসীদের বাস। পাহাড়ের চূড়ায় উঠতে মোট ৫টি ট্রেইল রয়েছে। তন্মধ্যে সবচেয়ে খাড়া ট্রেইলটি ৭২ ডিগ্রি কোণে ভূমি থেকে চূড়ার দিকে উঠে গেছে। মারায়ন তং-এর সর্বোচ্চ চূড়ায় উঠতে গেলে প্রায় পাঁচ কিলোমিটার পাহড়ি পথ পাড়ি দিতে হয়। পাহাড়টির চূড়ায় রয়েছে একটি বৌদ্ধ মন্দির,  যেখানে বুদ্ধের একটি মূর্তি রয়েছে।
## তথ্যসূত্র

বিষয়শ্রেণী:বাংলাদেশের পাহাড়
বিষয়শ্রেণী:বান্দরবান জেলার দর্শনীয় স্থান
মাইক মেনিয়ঁ

**মাইক পেতেরসন মেনিয়ঁ** (; জন্ম: ৩ জুলাই ১৯৯৫; **মাইক মেনিয়ঁ** নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ইতালীয় ক্লাব এসি মিলান এবং ফ্রান্স জাতীয় দলের হয়ে গোলরক্ষক হিসেবে খেলেন।

২০১০ সালে, মেনিয়ঁ ফ্রান্স অনূর্ধ্ব-১৬ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। প্রায় ৭ বছর যাবত ফ্রান্সের বয়সভিত্তিক দলের হয়ে খেলার পর, তিনি ২০২০ সালে ফ্রান্সের হয়ে আন্তর্জাতিক পর্যায়ে অভিষেক করেছেন; ফ্রান্সের জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।

## প্রারম্ভিক জীবন
মাইক পেতেরসন মেনিয়ঁ ১৯৯৫ সালের ৩রা জুলাই তারিখে ফ্রান্সের কায়েনে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
মেনিয়ঁ ফ্রান্স অনূর্ধ্ব-১৬, ফ্রান্স অনূর্ধ্ব-১৭, ফ্রান্স অনূর্ধ্ব-১৮, ফ্রান্স অনূর্ধ্ব-১৯, ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১০ সালে ফ্রান্স অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। ফ্রান্সের বয়সভিত্তিক দলের হয়ে তিনি প্রায় ৭ বছরে ৩৯ ম্যাচে অংশগ্রহণ করেছেন।

২০২০ সালের ৭ই অক্টোবর তারিখে, ২৫ বছর, ৩ মাস ও ৪ দিন বয়সে, ডান পায়ে ফুটবল খেলায় পারদর্শী মেনিয়ঁ ইউক্রেনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ফ্রান্সের হয়ে অভিষেক করেছেন। উক্ত ম্যাচের ৪৬তম মিনিটে গোলরক্ষক স্তিভ মঁদন্দার বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২৩ নম্বর জার্সি পরিধান করে খেলেছিলেন। ম্যাচটি ফ্রান্স ৭–১ গোলের ব্যবধানে জয়লাভ করেছিল। ফ্রান্সের হয়ে অভিষেকের বছরে মেনিয়ঁ সর্বমোট ১ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 
* 
* 
* 
* 
* 
* 
* 
* 
* 
* 
* 

বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:এসি মিলানের খেলোয়াড়
বিষয়শ্রেণী:লিল ওলাঁপিক স্পোর্টিং ক্লাবের খেলোয়াড়
বিষয়শ্রেণী:উয়েফা ইউরো ২০২০-এর খেলোয়াড়
বিষয়শ্রেণী:পারি সাঁ-জেরমাঁর ফুটবলার
বিষয়শ্রেণী:ফ্রান্সের পুরুষ আন্তর্জাতিক ফুটবলার
বিষয়শ্রেণী:সেরিয়ে আ-এর খেলোয়াড়
বিষয়শ্রেণী:লিগ ১-এর খেলোয়াড়
বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার
বিষয়শ্রেণী:ইতালিতে প্রবাসী পুরুষ ফুটবলার
বিষয়শ্রেণী:ফরাসি প্রবাসী পুরুষ ফুটবলার
বিষয়শ্রেণী:ফরাসি জাতীয় চ্যাম্পিয়নশিপ ২-এর খেলোয়াড়
বিষয়শ্রেণী:ফ্রান্সের আন্তর্জাতিক যুব ফুটবলার
বিষয়শ্রেণী:ফরাসি জাতীয় চ্যাম্পিয়নশিপ ৩-এর খেলোয়াড়
বিষয়শ্রেণী:ইতালিতে ফরাসি প্রবাসী ক্রীড়াবিদ
বিষয়শ্রেণী:ফ্রান্সের অনূর্ধ্ব-১৭ আন্তর্জাতিক ফুটবলার
বিষয়শ্রেণী:ফ্রান্সের অনূর্ধ্ব-২০ আন্তর্জাতিক ফুটবলার
বিষয়শ্রেণী:ফ্রান্সের অনূর্ধ্ব-১৯ আন্তর্জাতিক ফুটবলার
বিষয়শ্রেণী:উয়েফা ইউরো ২০২৪-এর খেলোয়াড়
বিষয়শ্রেণী:পুরুষ ফুটবল গোলরক্ষক
বিষয়শ্রেণী:২১শ শতাব্দীর ফরাসি পুরুষ ক্রীড়াবিদ
বিষয়শ্রেণী:ফ্রান্সের নাগরিকীকৃত নাগরিক
বিষয়শ্রেণী:ফরাসি পুরুষ ফুটবলার
বেনোয়া কোস্তিল

**বেনোয়া গি রবের্ত কোস্তিল** (; জন্ম: ৩ জুলাই ১৯৮৭; **বেনোয়া কোস্তিল** নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ফরাসি ক্লাব ওসের এবং ফ্রান্স জাতীয় দলের হয়ে গোলরক্ষক হিসেবে খেলেন।

২০০৮ সালে, কোস্তিল ফ্রান্স অনূর্ধ্ব-২১ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। ফ্রান্সের বয়সভিত্তিক দলের হয়ে খেলার পর, তিনি ২০১৬ সালে ফ্রান্সের হয়ে আন্তর্জাতিক পর্যায়ে অভিষেক করেছেন; ফ্রান্সের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।

## প্রারম্ভিক জীবন
বেনোয়া গি রবের্ত কোস্তিল ১৯৮৭ সালের ৩রা জুলাই তারিখে ফ্রান্সের কঁয়ের জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
কোস্তিল ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০০৮ সালে ফ্রান্স অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। ফ্রান্সের বয়সভিত্তিক দলের হয়ে তিনি ২ ম্যাচে অংশগ্রহণ করেছেন।

২০১৬ সালের ১৫ই নভেম্বর তারিখে, ২৯ বছর, ৪ মাস ও ১২ দিন বয়সে, ডান পায়ে ফুটবল খেলায় পারদর্শী কোস্তিল কোত দিভোয়ারের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ফ্রান্সের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২৩ নম্বর জার্সি পরিধান করে খেলেছিলেন। ম্যাচটি ০–০ গোলে ড্র হয়েছিল। ফ্রান্সের হয়ে অভিষেকের বছরে কোস্তিল সর্বমোট ১ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 
* 
* 
* 
* 
* 
* 
* 
* 
* 
* 

বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:স্তাদ রেনে ফুটবল ক্লাবের খেলোয়াড়
বিষয়শ্রেণী:ফুটবল ক্লাব জিরোঁদেঁ দে বর্দোর খেলোয়াড়
বিষয়শ্রেণী:ক্লাব স্পোর্তিভ সেদঁ আর্দেনের খেলোয়াড়
বিষয়শ্রেণী:স্তাদ মালের্ব কঁয়ের খেলোয়াড়
বিষয়শ্রেণী:উয়েফা ইউরো ২০১৬-এর খেলোয়াড়
বিষয়শ্রেণী:ভান ওলাঁপিক ক্লাবের খেলোয়াড়
বিষয়শ্রেণী:ফ্রান্সের পুরুষ আন্তর্জাতিক ফুটবলার
বিষয়শ্রেণী:লিগ ১-এর খেলোয়াড়
বিষয়শ্রেণী:ওসের যুব অ্যাসোসিয়েশনের খেলোয়াড়
বিষয়শ্রেণী:লিগ ২-এর খেলোয়াড়
বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার
বিষয়শ্রেণী:ফ্রান্সের আন্তর্জাতিক যুব ফুটবলার
বিষয়শ্রেণী:ফ্রান্সের অনূর্ধ্ব-১৭ আন্তর্জাতিক ফুটবলার
বিষয়শ্রেণী:লিল ওলাঁপিক স্পোর্টিং ক্লাবের খেলোয়াড়
বিষয়শ্রেণী:পুরুষ ফুটবল গোলরক্ষক
বিষয়শ্রেণী:উনিওনে স্পোর্তিভা সালের্নিতানা ১৯১৯-এর খেলোয়াড়
বিষয়শ্রেণী:সেরিয়ে আ-এর খেলোয়াড়
বিষয়শ্রেণী:ইতালিতে ফরাসি প্রবাসী ক্রীড়াবিদ
বিষয়শ্রেণী:২১শ শতাব্দীর ফরাসি পুরুষ ক্রীড়াবিদ
বিষয়শ্রেণী:ইতালিতে প্রবাসী পুরুষ ফুটবলার
বিষয়শ্রেণী:ফরাসি পুরুষ ফুটবলার
পূরবী মুখোপাধ্যায়

**পূরবী মুখোপাধ্যায়** (অন্যভাবে পূরবী মুখার্জি,  ১৯৩৪ – ৪ ডিসেম্বর ২০১৭) ছিলেন একজন প্রথিতযশা ভারতীয় বাঙালি রবীন্দ্রসঙ্গীত শিল্পী। তিনি ছিলেন পশ্চিমবঙ্গের বাসিন্দা। তিনি রবীন্দ্রসঙ্গীত ছাড়াও অন্যান্য সঙ্গীতকারের লেখা গান গেয়েছেন।

তাঁর সঙ্গীত-গুরু ছিলেন শান্তিনিকেতনের কিংবদন্তি শিল্পী দেবব্রত বিশ্বাস। তিনি  তাঁর গুরুর সঙ্গে কলকাতার বিভিন্ন অনুষ্ঠানে দ্বৈত সঙ্গীত পরিবেশন করে সুনাম কুড়িয়েছেন। তিনি পরবর্তীকালে বিশ্বভারতীর পরীক্ষক হিসেবেও দক্ষতার সঙ্গে কাজ করেন। তিনি আকাশবাণী ও দূরদর্শনে নিয়মিত সঙ্গীত পরিবেশন করেছেন। তিনি অসংখ্য গান গেয়েছেন। তাঁর বহু রেকর্ড (অ্যালবাম) শ্রোতাদের মুগ্ধ করে।

তিনি ২০১৭ সালের ৪ ডিসেম্বর ৮৩ বছর বয়সে নিজ বাড়িতে শেষ নিঃশ্বাস ত্যাগ করেন। তিনি একজন কন্যা সন্তান রেখে গেছেন।

## আরও দেখুন
* বাংলা সঙ্গীত

## তথ্যসূত্র

## বহিঃসংযোগ

* https://www.banglanews24.com/kolkata/news/bd/144506.details

বিষয়শ্রেণী:রবীন্দ্রসঙ্গীত শিল্পী
বিষয়শ্রেণী:বাঙালি সঙ্গীতশিল্পী
বিষয়শ্রেণী:১৯৩৪-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:পশ্চিমবঙ্গের ব্যক্তি
আজমতুল্লাহ ওমরজাই

**আজমতুল্লাহ ওমরজাই** (; জন্ম ২৪ মার্চ ২০০০) একজন আফগান ক্রিকেটার। ২০২১ সালের  জানুয়ারিতে আফগানিস্তান জাতীয় ক্রিকেট দলের হয়ে তার আন্তর্জাতিক অভিষেক ঘটে।

## ঘরোয়া ক্রিকেট
১০ আগস্ট ২০১৭  -এ গাজী আমানউল্লাহ খান আঞ্চলিক একদিনের টুর্নামেন্টে মিস আইনক অঞ্চলের হয়ে তার লিস্ট এ অভিষেক ঘটে।  ২৫ মার্চ ২০১৮ -এ অনুষ্ঠিত ২০১৮ আহমদ শাহ আবদালি ৪-দিনের টুর্নামেন্টে স্পিন ঘর অঞ্চলের হয়ে প্রথম-শ্রেণীর ক্রিকেট আত্মপ্রকাশ করেন।

## আন্তর্জাতিক ক্রিকেট
২০১৭ সালের ডিসেম্বরে, তাকে ২০১৮ অনূর্ধ্ব-১৯ ক্রিকেট বিশ্বকাপের জন্য আফগানিস্তানের দলে রাখা হয়েছিল।  ২০১৮ সালের ডিসেম্বরে, ওমরজাইকে ২০১৮ এসিসি ইমার্জিং টিমস এশিয়া কাপের জন্য আফগানিস্তানের অনূর্ধ্ব-২৩ দলে সুযোগ দেওয়া হয়েছিল।  ২০১৯ সালের নভেম্বর, তাকে বাংলাদেশে অনুষ্ঠিত ২০১৯ এসিসি ইমার্জিং টিমস এশিয়া কাপের জন্য আফগানিস্তানের দলে খেলার আবার সুযোগ পেয়েছিলেন।  ২০২০ সালের ফেব্রুয়ারিতে, আয়ারল্যান্ডের বিপক্ষে আফগানিস্তানের আন্তর্জাতিক টি-টোয়েন্টি (T20I) স্কোয়াডে তাকে মনোনীত করা হয়েছিল।  ২০২১ সালের জানুয়ারিতে, আয়ারল্যান্ড সিরিজে আফগানিস্তানের একদিনের আন্তর্জাতিক (ওডিআই) দলে ডাক পেয়েছিলেন।  আয়ারল্যান্ডের বিপক্ষে ২১ জানুয়ারী ২০২১ সালে আফগানিস্তানের হয়ে ওমরজাই ওডিআই সংস্করণে অভিষেক করেন।

## তথ্যসূত্র

## বহিঃসংযোগ

* 

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:২০০০-এ জন্ম
বিষয়শ্রেণী:আফগান ক্রিকেটার
বিষয়শ্রেণী:আফগানিস্তানের একদিনের আন্তর্জাতিক ক্রিকেটার
বিষয়শ্রেণী:আফগানিস্তানের টুয়েন্টি২০ আন্তর্জাতিক ক্রিকেটার
বিষয়শ্রেণী:পাকতিয়া প্যান্থার্সের ক্রিকেটার
বিষয়শ্রেণী:স্পিন ঘর টাইগার্সের ক্রিকেটার
বিষয়শ্রেণী:২০২৩ ক্রিকেট বিশ্বকাপের ক্রিকেটার
বিষয়শ্রেণী:আফগানিস্তানের টেস্ট ক্রিকেটার
বিষয়শ্রেণী:এমআই কেপ টাউনের ক্রিকেটার
বিষয়শ্রেণী:গুজরাত টাইটান্সের ক্রিকেটার
বিষয়শ্রেণী:পাঞ্জাব কিংসের ক্রিকেটার
জেরাল্ড আর. ফোর্ড শ্রেণির বিমানবাহী রণতরী

**''জেরাল্ড আর. ফোর্ড'' শ্রেণি** বর্তমানে মার্কিন যুক্তরাষ্ট্রের নৌবাহিনীর জন্য নির্মিত পারমাণবিক শক্তি চালিত বিমানবাহী রণতরীগুলির একটি শ্রেণি। পরিকল্পিত মোট দশটি জাহাজ সহ শ্রেণিটি নৌবাহিনীর বর্তমান বিমানবাহী রণতরীগুলিকে এক এক করে প্রতিস্থাপন করবে, নেতৃত্ব প্রদানকারী জাহাজ জেরাল্ড আর. ফোর্ড *[[ইউএসএস এন্টারপ্রাইজ (সিভিএন-৬৫)|এন্টারপ্রাইজ]]*কে (সিভিএন-৬৫) প্রতিস্থাপন করে এবং শেষ পর্যন্ত বিদ্যমান ''নিমৎজ''-শ্রেণির বিমানবাহী রণতরীগুলির স্থান গ্রহণ করবে। নতুন জাহাজগুলির নিমিৎজ-শ্রেণির মতো একটি জাহাজের কাঠাম রয়েছে, তবে সিভিএন (এক্স)/সিভিএন-২১ কর্মসূচির সঙ্গে বিকাশিত প্রযুক্তিগুলি প্রবর্তন করা হবে, যেমন বৈদ্যুতিন চৌম্বকীয় বিমান উৎক্ষেপণ ব্যবস্থা (ইএমএলএস), সেইসঙ্গে নকশার অন্যান্য বৈশিষ্ট্যের উদ্দেশ্য হল নৌযান সহ ছোট দলের সঙ্গে কর্মদক্ষতা উন্নত করা ও পরিচালনা খরচ কমানো। এই বিমানবাহী রণতরী শ্রেণির  নামকরণ সাবেক মার্কিন রাষ্ট্রপতি জেরাল্ড আর ফোর্ডের নামে করা হয়। শ্রেণির প্রথম জাহাজ সিভিএন-৭৮ ২০০৮ সালে সংগ্রহ করা হয়েছিল এবং ২০১৭ সালের ২২শে জুলাই কমিশনিং করা হয়েছিল। শ্রেণিরর দ্বিতীয় জাহাজ ''জন এফ. কেনেডি'' (সিভিএন-৭৯) ২০২৪ সালে পরিষেবাতে কমিশনিং হবে বলে আশা করা হচ্ছে।

## শ্রেণির জাহাজসমূহ
এই শ্রেণীর দশটি জাহাজ থাকবে বলে আশা করা হচ্ছে। আজ অবধি, পাঁচটি ঘোষণা করা হয়েছে:

## টীকা

## তথ্যসূত্র

## বহিঃসংযোগ

* Aircraft Carriers – CVN – US Navy Fact File
* Building The Ford Class Aircraft Carriers - Newport News Shipbuilding

বিষয়শ্রেণী:যুদ্ধবিমান পরিবাহক শ্রেণি
বিষয়শ্রেণী:জেরাল্ড আর. ফোর্ড-শ্রেণি যুদ্ধবিমান পরিবাহক
মোহনানন্দ ব্রহ্মচারী

**মোহনানন্দ ব্রহ্মচারী** (১৭ ডিসেম্বর ১৯০৪ - ২৯ আগস্ট ১৯৯৯) ছিলেন একজন ভারতীয় বাঙালি ধর্মগুরু ও যোগী পুরুষ, যিনি তিনি রাম নিবাস ব্রহ্মচর্য আশ্রমের দ্বিতীয় মোহন্ত বা প্রধান ছিলেন।

## জন্ম ও প্রারম্ভিক জীবন
মোহনানন্দ ব্রহ্মচারীর পূর্বাশ্রমের নাম ছিল মনোমোহন বন্দ্যোপাধ্যায়। তাঁর জন্ম ১৯০৪ খ্রিস্টাব্দের ১৭ ডিসেম্বর শনিবার পিতার কর্মস্থল তৎকালীন অবিভক্ত মেদিনীপুর জেলার কর্ণগড়ে এক ধার্মিক পরিবারে। পিতা হেমচন্দ্র বন্দ্যোপাধ্যায় ছিলেন ম্যাজিস্ট্রেট। মাতা বিনয়নী দেবী। পৈতৃক নিবাস ছিল অবিভক্ত বাংলার নদীয়া জেলার শিবনিবাসে। ধর্মপ্রাণ ব্রাহ্মণ দম্পতি দেওঘর আশ্রমের শ্রীশ্রীবালানন্দ ব্রহ্মচারীর শিষ্য ছিলেন। মনোমোহনের জন্মের সময়  গুরু শ্রী বালানন্দ ব্রহ্মচারী স্বয়ং উপস্থিত ছিলেন। তবে গুরু-শিষ্যের প্রথম সাক্ষাৎ হয়েছিল শিষ্যের জন্মের দেড় বছর পরে দেওঘর আশ্রমে যখন তাঁর মাতাপিতা গুরুমহারাজের দর্শনে যান। শৈশব হতেই তাঁর মধ্যেই ব্যাখ্যাতীত ঐশ্বরিক ভাব ছিল। সমবয়সীরা যখন স্বভাবসিদ্ধ ভাবে খেলা ও মজার মধ্যে লিপ্ত থাকত, মনোমোহন কিন্তু পড়াশোনা বা রবীন্দ্র সংগীতে মগ্ন থাকতেন। সঙ্গীতানুরাগী ও সঙ্গীতজ্ঞ ছিলেন মনোমোহন। পিতার বদলির চাকরির সূত্রে তিনি বাল্যকালে মজঃফরপুর, ভাগলপুর, পুরুলিয়া, ধানবাদ সহ বিভিন্ন জায়গায় থকেছেন। ধানবাদ ইংলিশ হাই স্কুল থেকে এন্ট্রান্স পাশ করে ১৯২০ খ্রিস্টাব্দে কলকাতার স্কটিশ চার্চ কলেজে ভরতি হন। পরের বছর তিনি তিনি সেন্ট জেভিয়ার্স কলেজে বিজ্ঞান বিভাগে ছাত্র হিসাবে যোগ দেন। থাকতেন ওগিলভি হোস্টেলে।  এই সময়ে তিনি স্বামী বিবেকানন্দ এবং শ্রী অরবিন্দের মতো বিভিন্ন ধর্মীয় ব্যক্তিত্বের জীবন ও চিন্তা অধ্যয়নের পাশাপাশি তপস্যার অনুশীলন শুরু করেন। পরে সহসাই ১৯২১ খ্রিস্টাব্দের ৯ সেপ্টেম্বর সতেরো বৎসর বয়সে দেওঘরে শ্রীশ্রীবালানন্দ মহারাজের কাছে চলে যান। সমস্ত পার্থিব বাসনা ত্যাগ করে *নৈষ্টিক ব্রহ্মচারী*  জীবনযাপনে মনস্থির করেন।

শ্রীশ্রীবালানন্দ ব্রহ্মচারী যুবক মনোমোহনের সংকল্প পুঙ্খানুপুঙ্খভাবে পরীক্ষা করেন এবং তাঁর পিতামাতার সম্মতি নিয়ে অবশেষে একুশ দিন পর দুর্গা মহাষ্টমীর দিন তাঁকে সন্ন্যাস জীবনের দীক্ষা প্রদান করেন। মোহনানন্দ ব্রহ্মচারী নামে পরিচিত হয়ে দেশে এবং বিদেশে শ্রদ্ধেয় সাধুদের একজন হয়ে ওঠেন।

গুরু শ্রীশ্রী বালানন্দ ব্রহ্মচারী মোহনানন্দকে ঐশ্বরিক স্নেহে একাত্ম করে নিয়েছিলেন। ধীরে ধীরে দেবী মার (শ্রীশ্রী বালা ত্রিপুরা সুন্দরী মা বা বলেশ্বরী মার) সেবায়ত করা সহ আশ্রমের সমস্ত দায়িত্ব অর্পণ করতে থাকেন। ১৯৩৭ খ্রিস্টাব্দের ৯ জুন গুরু শ্রীবালানন্দ ব্রহ্মচারীর প্রয়াণের পর দেওঘর আশ্রমের প্রধানের দায়িত্বভার গ্রহণ করেন।

তিনি দেওঘর ছাড়াও বদ্রীনাথ ধাম, হৃষিকেশ, হরিদ্বার, বারাণসী, দুর্গাপুর, বাঁকুড়া, বহরমপুর, হাজারিবাগ প্রভৃতি স্থানে আশ্রম গড়ে তোলেন। দেশ-বিদেশে তাঁর বহু ভক্ত শিষ্য আছে।

## জীবনাবসান
শ্রীশ্রীমোহনানন্দ ব্রহ্মচারী মহারাজ ১৯৯৯ খ্রিস্টাব্দের ২৯ আগস্ট মার্কিন যুক্তরাষ্ট্রের টেনেসির রিভার পার্ক হাসপাতালে হৃদরোগে আক্রান্ত হয়ে শেষ নিঃশ্বাস ত্যাগ করেন।

## তথ্যসূত্র

## বহিঃসংযোগ

* শ্রী শ্রী বালানন্দ আশ্রমের অফিসিয়াল ওয়েবসাইট
* গুরু শ্রী শ্রী বলানন্দ ব্রহ্মচারী
* শ্রী শ্রী মোহনানন্দ ব্রহ্মচারী 
* http://amritalahari.com/biography.php

বিষয়শ্রেণী:স্কটিশ চার্চ কলেজের প্রাক্তন শিক্ষার্থী
বিষয়শ্রেণী:ভারতীয় হিন্দু সন্ন্যাসী
বিষয়শ্রেণী:ভারতীয় হিন্দু আধ্যাত্মিক শিক্ষক
বিষয়শ্রেণী:বাঙালি ব্যক্তি
বিষয়শ্রেণী:বাঙালি হিন্দু
বিষয়শ্রেণী:২০শ শতাব্দীর হিন্দু ধর্মগুরু
বিষয়শ্রেণী:১৯৯৯-এ মৃত্যু
বিষয়শ্রেণী:১৯০৩-এ জন্ম
বিষয়শ্রেণী:মেদিনীপুরের ব্যক্তি
সেমরা আকসু

**সেমরা আকসু বায়ান** (জন্ম ৩১ মে ১৯৬২) একজন তুর্কি স্প্রিন্টার। তিনি ১৯৮৪ গ্রীষ্মকালীন অলিম্পিকে মহিলাদের ১০০ মিটারে প্রতিদ্বন্দ্বিতা করেছিলেন। 

## তথ্যসূত্র

## বহিঃসংযোগ
* 

বিষয়শ্রেণী:তুর্কি নারী স্প্রিন্টার
বিষয়শ্রেণী:১৯৮৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:১৯৮৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:জীবিত ব্যক্তি
বিষয়শ্রেণী:১৯৬২-এ জন্ম
বিষয়শ্রেণী:উইকিউপাত্ত থেকে উপাত্তসহ ক্রীড়া সংযোগ ব্যবহার করা নিবন্ধ
বিষয়শ্রেণী:মল্লক্রীড়ায় ভূমধ্যসাগরীয় গেমসে পদক বিজয়ী
বিষয়শ্রেণী:ভূমধ্যসাগরীয় গেমসে রৌপ্যপদক বিজয়ী তুর্কি
বিষয়শ্রেণী:তুরস্কের অলিম্পিক ক্রীড়াবিদ
বিষয়শ্রেণী:তুর্কি নারী হার্ডলার
কেমাল হোরুলু

**কেমাল হোরুলু** (৯ মার্চ ১৯২৬ &#x2013; ৬ নভেম্বর ১৯৯১) একজন তুর্কি স্প্রিন্টার ছিলেন।  তিনি ১৯৪৮ গ্রীষ্মকালীন অলিম্পিকে পুরুষদের ৪০০ মিটারে প্রতিদ্বন্দ্বিতা করেছিলেন। 

## তথ্যসূত্র

বিষয়শ্রেণী:জন্মস্থান অনুপস্থিত
বিষয়শ্রেণী:তুর্কি পুরুষ স্প্রিন্টার
বিষয়শ্রেণী:১৯৫২ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:১৯৪৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:১৯৯১-এ মৃত্যু
বিষয়শ্রেণী:১৯২৬-এ জন্ম
বিষয়শ্রেণী:তুরস্কের অলিম্পিক ক্রীড়াবিদ
বিষয়শ্রেণী:তুর্কি পুরুষ হার্ডলার
জনাবাই

**জনাবাই** ছিলেন ভারতের হিন্দু ঐতিহ্যের একজন মারাঠি ধর্মীয় কবি, যিনি সম্ভবত ১৩ শতকের সপ্তম বা অষ্টম দশকে জন্মগ্রহণ করেছিলেন। ১৩৫০ সালে মারা যান।

জানাবাই ১২৫৮-১৩৫০ সালে মহারাষ্ট্রের গঙ্গাখেদে *রান্ড* এবং *করন্দ* নামে এক দম্পতির জন্মগ্রহণ করেন। বর্ণপ্রথার অধীনে দম্পতি মাতঙ্গদের অন্তর্ভুক্ত ছিল। মা মারা যাওয়ার পর তার বাবা তাকে পন্ধরপুরে নিয়ে যান। তার শৈশবকাল থেকেই, জনাবাই দামাশেতীর বাড়িতে দাসী হিসেবে কাজ করতেন, যিনি *পন্ধরপুরে* থাকতেন এবং যিনি বিশিষ্ট মারাঠি ধর্মীয় কবি নামদেবের পিতা ছিলেন। জনাবই সম্ভবত নামদেবের থেকে একটু বড় ছিলেন এবং বহু বছর ধরে তাঁর কাছে ছিলেন।

বিশেষ করে মারাঠি-ভাষী হিন্দুদের মধ্যে পন্ধরপুরের উচ্চ ধর্মীয় গুরুত্ব রয়েছে। জনবাইয়ের নিয়োগকর্তা, দামশেটি এবং তার স্ত্রী, *গোনাই*, অত্যন্ত ধার্মিক ছিলেন। তার চারপাশের ধর্মীয় পরিবেশের প্রভাব এবং তার সহজাত প্রবণতার কারণে, জনাবাই সর্বদা ভগবান বিঠলের একজন প্রবল ভক্ত ছিলেন। তিনি একজন প্রতিভাবান কবিও ছিলেন। যদিও তার কোন প্রাতিষ্ঠানিক শিক্ষা ছিল না, তিনি *[[অভঙ্গ]] (অঙ্গ)* ফর্মের অনেক উচ্চ মানের ধর্মীয় শ্লোক রচনা করেছিলেন। তার কিছু রচনা নামদেবের সাথে সংরক্ষিত ছিল। প্রায় ৩০০টি অভঙ্গের রচয়িতা ঐতিহ্যগতভাবে *জনবাইকে* দায়ী করা হয়। যাইহোক, গবেষকরা বিশ্বাস করেন যে তাদের মধ্যে বেশ কয়েকটি প্রকৃতপক্ষে অন্য কিছু লেখকের রচনা ছিল।

জ্ঞানেশ্বর, নামদেব, একনাথ এবং তুকারামের সাথে, জনাবাই মারাঠি-ভাষী হিন্দুদের মনে একটি শ্রদ্ধেয় স্থান পেয়েছেন যারা বিশেষ করে মহারাষ্ট্রের *ওয়ারাকারি ([[বারকরী সম্প্রদায়|वारकरी]])* সম্প্রদায়ের অন্তর্ভুক্ত। সম্পূর্ণরূপে সাধু হিসাবে বিবেচিত ব্যক্তিদের *সান্ত (संत)* উপাধি প্রদানের ভারতে একটি ঐতিহ্য অনুসারে, জনবাই সহ উপরের সমস্ত ধর্মীয় ব্যক্তিত্বকে সাধারণত মহারাষ্ট্রে এই উপাধিটি দায়ী করা হয়। এইভাবে, জনাবাইকে নিয়মিতভাবে *সন্ত জানাবাই (সন্ত জনবাই)* বলা হয়।

## আরও দেখুন

* ওয়ারাকারি
* হিন্দু ধর্মে নারী
* ভক্তি আন্দোলন
* নামদেব
* তুকারাম
* একনাথ
## তথ্যসূত্র

## বহিঃসংযোগ

* জানাবাই: কবিতা ও জীবনী 

বিষয়শ্রেণী:১৪শ শতাব্দীর ভারতীয় লেখক
বিষয়শ্রেণী:১৪শ শতাব্দীর ভারতীয় লেখিকা
বিষয়শ্রেণী:ভারতীয় নারী কবি
বিষয়শ্রেণী:হিন্দু নারী ধর্মগুরু
বিষয়শ্রেণী:মহারাষ্ট্রের কবি
বিষয়শ্রেণী:১৩৫০-এ মৃত্যু
বিষয়শ্রেণী:১৪শ শতাব্দীর ভারতীয় কবি
বিষয়শ্রেণী:মধ্যযুগীয় হিন্দু ধর্মগুরু
বিষয়শ্রেণী:মারাঠি হিন্দু সাধু
বিএই সিস্টেমস

**বিএই সিস্টেমস পিএলসি** (**বিএই**) হল ইংল্যান্ডের লন্ডনে অবস্থিত একটি ব্রিটিশ বহুজাতিক অস্ত্র, নিরাপত্তা ও মহাকাশ সংস্থা। এটি ইউরোপের বৃহত্তম প্রতিরক্ষা ঠিকাদার, এবং প্রযোজ্য ২০২১ রাজস্বের উপর ভিত্তি করে বিশ্বের সপ্তম-বৃহৎ স্থান অর্জন করেছে।  এটি ২০১৭ সালের হিসাবে ব্রিটেনের বৃহত্তম প্রস্তুতকারক। সংস্থাটির বৃহত্তম কার্যক্রম যুক্তরাজ্য ও মার্কিন যুক্তরাষ্ট্রে রয়েছে, যেখানে বিএই সিস্টেমসের সহযোগী সংস্থা বিএই সিস্টেমস ইনক. হল মার্কিন প্রতিরক্ষা বিভাগের ছয়টি বৃহত্তম সরবরাহকারীদের মধ্যে একটি। অন্যান্য প্রধান বাজারের মধ্যে অস্ট্রেলিয়া, কানাডা, ভারত, সৌদি আরব, তুরস্ক, কাতার, ওমান ও সুইডেন রয়েছে, যেখানে সৌদি আরব নিয়মিতভাবে রাজস্বের শীর্ষ তিনটি উৎসের মধ্যে রয়েছে।  বিমান, যুদ্ধাস্ত্র ও নৌ ব্যবস্থা প্রস্তুতকারক ব্রিটিশ অ্যারোস্পেস ১৯৯৯ সালের ৩০শে নভেম্বর জেনারেল ইলেকট্রিক কোম্পানি পিএলসি-এর (জিইসি) প্রতিরক্ষা ইলেকট্রনিক্স ও নৌ জাহাজ নির্মাণের সহায়ক প্রতিষ্ঠান মার্কনি ইলেকট্রনিক সিস্টেমস-এর (এমইএস) সঙ্গে £৭.৭ বিলিয়নে ক্রয় ও একীভূতকরণের মাধ্যমে কোম্পানিটি গঠিত হয়েছিল।

বিএই বিভিন্ন বিমান, জাহাজ নির্মাণ, সাঁজোয়া যান, অস্ত্র ও প্রতিরক্ষা ইলেকট্রনিক্স কোম্পানির উত্তরসূরি। এর মধ্যে রেডিওর উন্নয়ন ও ব্যবহারে নিবেদিত প্রথম বাণিজ্যিক কোম্পানি দ্য মার্কনি; বিশ্বের প্রথম বিমান সংস্থাগুলির মধ্যে একটি এ.ভি. রো অ্যান্ড কোম্পানি; বিশ্বের প্রথম বাণিজ্যিক জেট বিমান  কমেটের নির্মাতা ডি হ্যাভিল্যান্ড; বিশ্বের প্রথম ভিটিওএল আক্রমণকারী বিমান হ্যারিয়ারের নির্মাতা হকার সিডেলি; কনকর্ড সুপারসনিক পরিবহনের সহ-নির্মাতা ব্রিটিশ এয়ারক্রাফ্ট কর্পোরেশন; স্পিটফায়ার প্রস্তুতকারক সুপারমেরিন; রাজকীয় নৌবাহিনীর প্রথম ডেস্ট্রয়ারের নির্মাতা ইয়ারো শিপবিল্ডার্স; বিশ্বের প্রথম ব্যাটলক্রুজার নির্মাতা ফেয়ারফিল্ড শিপবিল্ডিং অ্যান্ড ইঞ্জিনিয়ারিং কোম্পানি; ও রাজকীয় নৌবাহিনীর প্রথম সাবমেরিনের নির্মাতা ভিকার্স শিপবিল্ডিং অ্যান্ড ইঞ্জিনিয়ারিং রয়েছে।

বিএই ১৯৯৯ সালে গঠনের পর থেকে বেশ কয়েকটি অধিগ্রহণ করেছে, বিশেষ করে মার্কিন যুক্তরাষ্ট্রের ইউনাইটেড ডিফেন্স ও আর্মার হোল্ডিংস, এবং এয়ারবাস, অ্যাস্ট্রিয়াম, এএমএস ও অ্যাটলাস ইলেকট্রনিকের শেয়ার বিক্রি করেছে। এটি লকহিড মার্টিন এফ-৩৫ লাইটনিং ২, ইউরোফাইটার টাইফুন, অ্যাসটিউট-শ্রেণির ডুবোজাহাজ ও ''কুইন এলিজাবেথ''-শ্রেণির বিমানবাহী রণতরী সহ বেশ কয়েকটি বড় প্রতিরক্ষা প্রকল্পের সাথে জড়িত। বিএই সিস্টেমস লন্ডন স্টক এক্সচেঞ্জের এফটিএসই ১০০ সূচকে তালিকাভুক্ত।

## তথ্যসূত্র

বিষয়শ্রেণী:বিএই সিস্টেমস
বিষয়শ্রেণী:লন্ডন স্টক এক্সচেঞ্জে তালিকাভুক্ত কোম্পানি
বিষয়শ্রেণী:ব্রিটিশ মার্কা
বিষয়শ্রেণী:যুক্তরাজ্যের প্রস্তুতকারক কোম্পানি
সামারিন্দা

**সামারিন্দা** ইন্দোনেশিয়ার বোর্নিও দ্বীপের পূর্ব কালিমান্তান প্রদেশের রাজধানী নগরী। এটি মাহাকাম নদীর তীরে ৭১৮ বর্গকিলোমিটার এলাকা জুড়ে দাঁড়িয়ে আছে। মানব উন্নয়ন সূচক অনুযায়ী সামারিন্দা পূর্ব কালিমান্তানের সেরা নগরী। এটি সমগ্র বোর্নিও দ্বীপের সবচেয়ে জনবহুল নগরী। ২০২০ সালের জনগণনা অনুযায়ী এর জনসংখ্যা ছিল ৮ লক্ষ ২৭ হাজারের কিছু বেশি।

সামারিন্দা পূর্ব কালিমান্তানের বৃহত্তম রপ্তানিকারক ও পঞ্চম বৃহত্তম আমদানিকারক। পূর্ব কালিমান্তানের ব্যাংকগুলির প্রধান কার্যালয়ের সিংহভাগই এই শহরে অবস্থিত।

২০২১ সালে সামারিন্দা পোতাশ্রয় পূর্ব বোর্নিও বা পূর্ব কালিমান্তানের ব্যস্ততম যাত্রী বন্দরে পরিণত হয়। সামারিন্দার মালবাহী বাক্স বা কন্টেইনার বন্দরটি পূর্ব কালিমান্তানের ব্যস্ততম; এটি ২০১৯ সালে ২ লক্ষ ৭১ হাজার কুড়ি-ফুট সমতুল্য এককের মালামাল নিয়ন্ত্রণ করে।

সামারিন্দার বিখ্যাত ঐতিহ্যবাহী পদটি হল *[[আম্পলাং]]*। এছাড়া এটির *সারুং সামারিন্দা* নামক পোশাকটি বিশেষ খ্যাত। ২০২১ সাল নাগাদ নগরীটিতে নদীর দুই তীর সংযোগকারী তিনটি সেতু ছিল। এগুলি হল মাহাকাম ১নং, ২নং ও ৩নং সেতু। নগরকেন্দ্রটি যে তীরে অবস্থিত, তার বিপরীত তীরটিকে সামারিন্দা সেবারাং নামে ডাকা হয়।

## তথ্যসূত্র

বিষয়শ্রেণী:ইন্দোনেশিয়ার শহর
আবদুল আউয়াল

**আবদুল আউয়াল** হলেন ১৯৫২ সালের বাংলা ভাষা আন্দোলনে নিহতদের মধ্যে অন্যতম। যদিও তাকে রাষ্ট্রীয়ভাবে ভাষা শহীদ হিসেবে স্বীকৃতি দেওয়া হয়নি। বাংলা একাডেমি চরিতাভিধান মতে, তিনি ১৯২৬ সালে জন্মগ্রহণ করেন।

আউয়াল পেশায় ছিলেন একজন রিকশাচালক। তার বাড়ি ছিল ঢাকার ১৯ হাফিজুল্লাহ রোডে। পিতার নাম মোহাম্মদ হাশেম। ১৯৫২ সালের ২১শে ফেব্রুয়ারী যখন মাতৃভাষা বাংলার দাবিতে মিছিল শুরু হয় এবং সেখানে মিছিল ছত্রভঙ্গ করতে গুলিবর্ষণ করে৷ এর প্রতিবাদে পরদিন ২২ ফেব্রুয়ারি পুনরায় মিছিল শুরু হয় ও সেখানে পুলিশ গুলিবর্ষণের পাশাপাশি আন্দোলনরতদের ওপর ট্রাক তুলে দেয় এবং আউয়াল পুলিশের গাড়ির চাপায় সেদিনই নিহত হন।
## তথ্যসূত্র

বিষয়শ্রেণী:১৯২৬-এ জন্ম
বিষয়শ্রেণী:১৯৫২-এ মৃত্যু
বিষয়শ্রেণী:বাংলা ভাষা আন্দোলনের সক্রিয় কর্মী
বিষয়শ্রেণী:ঢাকা জেলার ব্যক্তি
আজিম উদ্দিন মুনশী

**আজিম উদ্দিন মুনশী** উনিশ শতকের একজন বাঙালি প্রহসন-রচয়িতা। তিনি পশ্চিমবঙ্গের বর্ধমান জেলার খড়িতে জন্মগ্রহণ করেন। তৎকালীন সংস্কৃত প্রধান সাধু বাংলার পরিবর্তে তিনি সহজ কথ্যভাষায় গ্রন্থ রচনা করেন। তার রচিত উল্লেখযোগ্য প্রহসনের মধ্যে রয়েছে জামাল নামা (১৮৫৯), কি মজার কলের গাড়ি (১৮৬৩), কড়ির মাথায় বুড়োর বিয়ে (১৮৬৮)।উল্লেখ্য, তার জন্ম ও মৃত্যু তারিখ অজানা।
## তথ্যসূত্র

বিষয়শ্রেণী:বাঙালি নাট্যকার
বিষয়শ্রেণী:বর্ধমান জেলার ব্যক্তি
অতুলচন্দ্র দত্ত

**অতুলচন্দ্র দত্ত** একজন বাঙালি সাহিত্যিক ও উকিল।
## জীবনী
অতুলচন্দ্র দত্ত ১৮৭৫ সালের ১২এপ্রিল চট্টগ্রাম জেলার বোয়ালখালী উপজেলার খরণদ্বীপে জন্মগ্রহণ করেন। তিনি পটিয়া হাই স্কুল থেকে এন্ট্রান্স ও চট্টগ্রাম কলেজ থেকে উচ্চমাধ্যমিকে উত্তীর্ণ হন। পরবর্তীতে, তিনি আইন পাশ করে চট্টগ্রাম জেলা জর্জ কোর্টে দীর্ঘ ৬০বছর ওকালিত করেন। বিভিন্ন সংবাদ ও পত্রিকায় তার অসংখ্য প্রবন্ধ প্রকাশিত হয়েছে। তার রচিত উল্লেখযোগ্য গ্রন্থাবলি হলো: গৃহসুখ, গৃহশিক্ষা, চাইল্ড ন্যাচার (Child Nature)। তিনি একজন নীতিবাদি সাহিত্যিক হিসেবেও পরিচিত। ১৯৬৫ সালের ২ এপ্রিল তিনি মৃত্যুবরণ করেন।
## তথ্যসূত্র

বিষয়শ্রেণী:১৮৭৫-এ জন্ম
বিষয়শ্রেণী:১৯৬৫-এ মৃত্যু
বিষয়শ্রেণী:চট্টগ্রাম জেলার সাহিত্যিক
বিষয়শ্রেণী:চট্টগ্রাম জেলার উকিল
জীবনানন্দ দাশ পুরস্কার

**জীবনানন্দ দাশ পুরস্কার** ভারতীয় ভাষা থেকে ইংরেজিতে কবিতা অনুবাদের অসামান্য কাজের জন্য একটি সাহিত্য পুরস্কার। বাঙালি কবি জীবনানন্দ দাশ এর স্মরণে এই পুরস্কারটি চালু করা হয়েছে। এটি অ্যান্টনিম ম্যাগাজিন এবং ভাষা সংসদ-এর সহযোগিতায় কলকাতা কবিতার সঙ্গম দ্বারা ভূষিত হয়েছে।

## পুরস্কার বিজয়ীরা
ভারতীয় ভাষা থেকে ইংরেজিতে অনূদিত কবিতার জন্য জীবনানন্দ দাশ পুরস্কার বিজয়ীদের নিচে দেওয়া হল :-

* অসমীয়া :- হর্ষিতা হিয়াকে সমীর তঁতী-এর কবিতা অনুবাদ করার জন্য
* বাংলা :- ইন্দ্রাণী ভট্টাচার্যকে মোহাম্মদ নুরুল হুদা-এর কবিতা অনুবাদ করার জন্য
* গুজরাটি :- প্রতিষ্টা পান্ড্যকে কমল ভোরা-এর কবিতা অনুবাদ করার জন্য
* হিন্দি :- পল্লবী সিং কে অনামিকা-এর কবিতা অনুবাদ করার জন্য
* কাশ্মীরি :- মোহাম্মদ জাহিদ কে নাসীম শাফাই-এর কবিতা অনুবাদ করার জন্য
* মালায়ালম :- আজির কুট্টি কে কে. সচ্চিদানন্দন-এর কবিতা অনুবাদ করার জন্য
* মারাঠি :- সন্তোষ রাঠোড় কে সন্তোষ পাওয়ার-এর কবিতা অনুবাদ করার জন্য
* ওডিয়া :- স্নেহপ্রভা দাস কে সরোজ বল-এর কবিতা অনুবাদ করার জন্য
* তামিল :- দীপলক্ষ্মী জোসেফ কে সুকির্থারণী-এর কবিতা অনুবাদ করার জন্য
* উর্দু :- তপন কুমার প্রধান কে মুনাওয়ার রানা-এর কবিতা অনুবাদ করার জন্য

## রেফারেন্স

বিষয়শ্রেণী:ভারতীয় সাহিত্য
বিষয়শ্রেণী:ভারতীয় সাহিত্য পুরস্কার
বিষয়শ্রেণী:অনুবাদ পুরস্কার
বিষয়শ্রেণী:জীবনানন্দ দাশ
বিষয়শ্রেণী:১৯৮৯-এ প্রবর্তিত পুরস্কার
বিষয়শ্রেণী:ভারতীয় কাব্য
সমীর তাঁতী

**সমীর তাঁতী** (জন্ম ৬ ফেব্রুয়ারি ১৯৫৫) ভারতের একজন অসমীয়া ভাষার কবি। তিনি ২০১২ সালের আসাম উপত্যকা সাহিত্য পুরস্কার বিজয়ী।

## জীবনী
সমীর তাঁতি ভারতের আসাম-এর কারবি আংলং জেলা-এর মিকিরচাং চা বাগানের বেহোরায় ১৯৫৫ সালের ৬ ফেব্রুয়ারি জন্মগ্রহণ করেন।  তিনি বিহোরা মিকিরচাং পি তে অধ্যয়ন করেন গোলাঘাট প্রাথমিক বিদ্যালয়, হাফলং সরকারি কলেজ থেকে উচ্চ মাধ্যমিক, দেরগাঁও কলেজ থেকে ইংরেজি সাহিত্যে স্নাতক এবং গৌহাটি বিশ্ববিদ্যালয় থেকে ১৯৮৩ সালে ইংরেজিতে স্নাতকোত্তর ডিগ্রি। গুয়াহাটির একটি ইংরেজি দৈনিক পত্রিকায় অনুবাদক হিসেবে কাজ করার আগে সরাইঘাট কলেজের ফ্যাকাল্টি সদস্য এবং তারপর আসাম সরকারের পর্যটন বিভাগে ট্যুরিস্ট ইনফরমেশন অফিসার হিসেবে।

## কাজ
সমীর তাঁতি চৌদ্দটি কবিতার বই, চারটি সমালোচনামূলক প্রবন্ধ এবং আফ্রিকান ও জাপানি বইয়ের দুটি অনুবাদ লিখেছেন। তিনি দুটি ছোট গল্প সংকলনও সম্পাদনা করেছেন। তার কাজের মাধ্যমে তিনি সমাজের বিভিন্ন শ্রেণীর মধ্যে ক্রমবর্ধমান বৈষম্য দূর করার চেষ্টা করেন। ভারতীয় কবিতা উৎসব (১৯৮৭), এশিয়ান পোয়েট্রি ফেস্টিভ্যাল (১৯৮৮) এবং ওয়ার্ল্ড পোয়েট্রি ফেস্টিভ্যাল (১৯৮৯) এর মতো বিভিন্ন আন্তর্জাতিক ফোরামে তিনি তার কবিতা উপস্থাপন করেছেন।

## পুরস্কার
* ২০১২ :- আসাম উপত্যকা সাহিত্য পুরস্কার
* ২০১৬ :- পদ্মনাথ বিদ্যাবিনোদ সাহিত্য পুরস্কার
* ২০১৭ :- রমানাথ ভট্টাচার্য ফাউন্ডেশন সাহিত্য পুরস্কার
* ২০১৯ :- তার "কায়কলপার বেলা" বইয়ের জন্য সাহিত্য অকাদেমি পুরস্কার জন্য সংক্ষিপ্ত তালিকাভুক্ত

## গ্রন্থাবলী
* ১৯৮৫ :- যুদ্ধ ভূমির কবিতা
* শোকাকুল উপত্যকা
* তেজ আন্ধারোর নাও
* সোময়, সবদা, সপন
* ২০০১ :- কদম ফুলের রাতি
* ২০১২ :- আনন্দ আরু বেদোনার বৈভাব
* ২০১৩ :- বিষাদ সঙ্গীত

## আরও দেখুন
* বাঙালি কবিদের তালিকা
* জীবনানন্দ দাশ পুরস্কার
* জীবনানন্দ পুরস্কার

## তথ্যসূত্র

বিষয়শ্রেণী:১৯৫৫-এ জন্ম
বিষয়শ্রেণী:অসমীয়া ভাষার লেখক
বিষয়শ্রেণী:অসমীয়া ভাষার কবি
বিষয়শ্রেণী:২০শ শতাব্দীর ভারতীয় কবি
বিষয়শ্রেণী:জীবিত ব্যক্তি
বিষয়শ্রেণী:আসামের লেখক
বিষয়শ্রেণী:আসামের কবি
বিষয়শ্রেণী:ভারতীয় পুরুষ কবি
বিষয়শ্রেণী:ভারতীয় ম্যাগাজিন সম্পাদক
বিষয়শ্রেণী:গুয়াহাটি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:অসমীয়া সাহিত্য আকাদেমি পুরস্কার বিজয়ী
বিষয়শ্রেণী:২০শ শতাব্দীর ভারতীয় পুরুষ লেখক
ঝিলমিল মেট্রো স্টেশন

**ঝিলমিল মেট্রো স্টেশন** দিল্লি মেট্রোর রেড লাইনে অবস্থিত। এটি দিল্লি জাতীয় রাজধানী অঞ্চলে অবস্থিত। স্টেশনে এটিএম উপলব্ধ।

## স্টেশন বিন্যাস

## তথ্যসূত্র

## বহিঃসংযোগ

বিষয়শ্রেণী:দিল্লি মেট্রো স্টেশন
বিষয়শ্রেণী:২০০৮-এ চালু রেলওয়ে স্টেশন
বিষয়শ্রেণী:পূর্ব দিল্লি জেলার রেলওয়ে স্টেশন
বিষয়শ্রেণী:২০০৮-এ দিল্লিতে প্রতিষ্ঠিত
তেলুগু জি সিনে পুরস্কার

**জি সিনে পুরস্কার তেলুগু** হল তেলুগু চলচ্চিত্র এবং তেলুগু সঙ্গীতের জন্য একটি পুরস্কার অনুষ্ঠান। এটি তেলুগু সিনেমা এবং তেলুগু সঙ্গীতে শ্রেষ্ঠত্ব প্রদানের জন্য **জি তেলুগু গোল্ডেন অ্যাওয়ার্ডস** নামে ডিসেম্বর ২০১৭ সালে প্রতিষ্ঠিত করা হয়েছিল।

## ইতিহাস
২০১৭ সালের ১৭ই ডিসেম্বরে ভারতের হায়দ্রাবাদের অন্নপূর্ণা স্টুডিওতে প্রথম পুরস্কার প্রদান অনুষ্ঠান অনুষ্ঠিত হয়।

## আরো দেখুন

* তেলুগু চলচ্চিত্র
* ভারতের চলচ্চিত্র
* দক্ষিণ ভারতের চলচ্চিত্র
* জি তেলুগু

## তথ্যসূত্র

বিষয়শ্রেণী:ভারতীয় চলচ্চিত্র পুরস্কার
বিষয়শ্রেণী:ভারতীয় সঙ্গীত পুরস্কার
বিষয়শ্রেণী:তেলুগু চলচ্চিত্র
বিষয়শ্রেণী:তেলুগু সঙ্গীত
বিষয়শ্রেণী:২০১৭-এর ভারতীয় চলচ্চিত্র পুরস্কার
বিষয়শ্রেণী:২০১৮-এর ভারতীয় চলচ্চিত্র পুরস্কার
বিষয়শ্রেণী:২০১৯-এর ভারতীয় চলচ্চিত্র পুরস্কার
বিষয়শ্রেণী:২০২০-এর ভারতীয় চলচ্চিত্র পুরস্কার
২০২২–২৩ আয়ারল্যান্ড নারী ক্রিকেট দলের স্কটল্যান্ড সফর

আয়ারল্যান্ড নারী ক্রিকেট দল ২০২২ সালের আগস্ট মাসে তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য স্কটল্যান্ড সফর করে। এ সিরিজের মধ্য দিয়েই এডিনবরার দ্য গ্রেঞ্জ ক্লাব মাঠ প্রথমবারের মত নারীদের আন্তর্জাতিক ক্রিকেট আয়োজন করে। সিরিজে আয়ারল্যান্ড ২–০ ব্যবধানে জয়ী হয়।

## দলীয় সদস্য

## টি২০আই সিরিজ
### ১ম টি২০আই

### ২য় টি২০আই

### ৩য় টি২০আই

## টীকা

## তথ্যসূত্র

## বহিঃসংযোগ
* ইএসপিএনক্রিকইনফোতে সিরিজের প্রধান পাতা 

বিষয়শ্রেণী:২০২২–২৩-এ আন্তর্জাতিক ক্রিকেট প্রতিযোগিতা
বিষয়শ্রেণী:২০২২-এ স্কটিশ ক্রিকেট
বিষয়শ্রেণী:২০২২-এ আইরিশ ক্রিকেট
আয়ারল্যান্ড ২০২২–২৩
বিষয়শ্রেণী:স্কটল্যান্ডে আন্তর্জাতিক ক্রিকেট সফর
বিষয়শ্রেণী:আয়ারল্যান্ড ক্রিকেট দলের বিদেশ সফর
ফয়জানে সুন্নাত

***ফয়জানে সুন্নাত*** () হলো একটি ইসলামি ধর্মীয় পাঠ্য যা প্রধানত পাকিস্তানি সুন্নি পণ্ডিত এবং দাওয়াতে ইসলামীর প্রতিষ্ঠাতা মুহাম্মদ ইলইয়াস কাদরী সৎকর্মের গুণাবলীর উপর রচিত গ্রন্থ।

## তথ্যসূত্র

বিষয়শ্রেণী:দাওয়াতে ইসলামী
বিষয়শ্রেণী:সুন্নি সাহিত্য
বিষয়শ্রেণী:২০১৩-এর অ-কল্পকাহিনী বই
বিষয়শ্রেণী:২০১৩-এর বই